Híér is SA se beste slaghuiseDie nasionale wenners:Van links na regs: Adriaan de Klerk (West End Vleismark, Kimberley); Marius Jordaan (Karaglen SuperSpar, Edenglen Johannesburg); Johanna Julies (Malmesbury SuperSpar); Frank Halewijn (Frank`s Meat Supply Retail City, Middelburg); Hendrik Steenkamp (Boma Vleismark, Moreleta Park) and Francois Rossouw (Impala Vleis, Brits). (Foto: Adell de Beer) Die wenners van vanjaar se Cleaver-pryse, die pryse waarmee die beste slaghuise in Suid-Afrika jaarliks beloon word, is Donderdag tydens ŉ geleentheid by Emperors Palace in Johannesburg aangekondig. Die Cleaver-pryse wys 14 jaar lank al die beste slaghuise in die land aan en word ondersteun deur die bekende slaghuisverskaffer Freddy Hirsch. Dié toekennings meet tot watter mate aan klante se verwagtinge voldoen word in terme van winkelhigiëne, die verskaffing van gehalte-versekerde Suid-Afrikaanse vleis, die vlak van bevoegdheid om die beste moontlike raad te gee oor die voorbereiding van die vleis en waarde vir geld. Dewald Olivier, uitvoerende hoof van die Suid-Afrikaanse Voerkraalvereniging (Safa), het gesê dat slaghuise se standaarde noemenswaardig toegeneem het sedert die instelling van dié pryse in 2005. “Terugvoer van klante toon ook dat die meerderheid glo die Cleaver-pryse is ŉ stempel van goedkeuring, veral omdat ŉ slaghuis nie homself kan inskryf nie – hulle moet benoem word deur hul klante,” het Olivier gesê. Klante word aan die einde van elke jaar gevra om aanlyn te stem en om hul gunsteling-slaghuise te benoem. Die finaliste word daarna individueel en anoniem beoordeel deur middel van ŉ 212-punt-kontrolelys. Vanjaar was daar ŉ rekordgetal van 40 000 benoemings. Slaghuise is in drie kategorieë beoordeel: Nasionale wenners Drie en meer betaalpunte: Drie betaalpunte of minder: Supermark- of kosmarkslaghuise: Gauteng Drie en meer betaalpunte: Drie betaalpunte of minder: Supermark- of kosmarkslaghuise: Limpopo Drie en meer betaalpunte: Noordwes Drie en meer betaalpunte: Drie betaalpunte of minder: Mpumalanga Supermark- of kosmarkslaghuise: Vrystaat Drie en meer betaalpunte: Oos-Kaap Drie en meer betaalpunte: Supermark- of kosmarkslaghuise: Wes-Kaap Drie betaalpunte of minder: Supermark- of kosmarkslaghuise: KwaZulu-Natal Drie en meer betaalpunte: Drie betaalpunte of minder: